Adelina Pestrițu este o mămică fericită și împlinită. Bruneta a devenit mamă pentru prima oară în urmă cu șase ani. Aceasta a dus pe lume o fetiță perfect sănătoasă la începutul lunii august 2018, pe care a numit-o Zenaida.
În ultimii ani, vedeta și-a ținut micuța departe de ochii curioșilor și de luminile reflectoarelor. Postările cu fiica ei din mediul online au devenit mai rare de când aceasta a început să crească, fapt care a pus fanii pe gânduri.
De curând, Adelina Pestrițu a decis să își surprindă prietenii de pe Instagram cu o imagine adorabilă în care apare Zenaida. Toți au fost uluiți când au văzut cât de frumoasă s-a făcut fetița brunetei cu Virgil Șteblea.
Cât de mult a crescut fetița Adelinei Pestrițu. Zenaida a cucerit internetul cu superbele sale trăsături și rochița albă, cu volănașe
Zenaida a făcut furori în mediul online cu superbele trăsături și rochița de prințesă, chiar înainte de Paște. Adelina Pestrițu a avut grijă să își țină la curent urmăritorii de pe Instagram cu cele mai speciale evenimente din viața ei. Astfel, aceasta le-a arătat fanilor unde și alături de cine își petrece Sărbătorile Pascale.
De asemenea, vedeta nu a uitat să publice și o poză rară cu fetița ei. Micuța a înduioșat inimile oamenilor din mediul online cu rochița albă și chipul perfect. Din postarea Adelinei Pestrițu se poate observa că Zenaida a moștenit o parte a trăsăturilor de la tatăl ei.
Un lucru este cert, fetița Adelinei Pestrițu și a lui Virgil Șteblea este de o frumusețe răpitoare. Micuța impresionează la fiecare apariție de pe rețelele sociale cu părul său lung și ochii de o culoare spectaculoasă.
Care este motivul pentru care Adelina Pestrițu și Virgil Șteblea nu au mai publicat poze cu fiica lor
În urmă cu ceva timp, Adelina Pestrițu și soțul ei, Virgil Șteblea, au decis că este mai bine să o țină departe pe fetița lor de ochii oamenilor din mediul online. Aceștia au avut un motiv bine întemeiat.
„Nu pot să spun că acum o să o postez foarte des. Mai răruț că este mai drăguț, vorba clasică. Dar cred că, din când în când, este frumos să o mai vadă și cei din comunitatea mea pentru că primeam mii de mesaje, fără niciun fel de exagerare. Tocmai pentru că atunci am simțit să luăm așa o pauză de la rețelele de socializare, simțeam încărcătura negativă, simțeam nevoia să o țin departe, să o protejez”, a mărturisit bruneta, conform ego.ro.
„După ce a mai crescut puțin, am decis, evident, împreună cu soțul meu, că, din când în când, ar mai trebui să mai postăm câte o poză cu ea. O mamă nu are cum să îți explice de ce a simțit așa și nu așa. Pentru ea, lucrurile sunt pe moment, se gândește întotdeauna la binele copilului ei.”, a mai adăugat ea, potrivit sursei citate.